Mairg do-bheir grádh leatromach
Mairg do-bheir grádh leatromach,
is a thabhairt 'na thuile;
och! Is cunnradh easbhadhach
nách bí duine mar dhuine.
Tugas, géar chúis ghuasachtach,
grádh nár bh'oircheas do thabhairt;
och, fa-ríor! ní fhuarasa,
gé madh beag, fuath 'na aghaidh.
Oram rugadh d'éigeantas, — 
measa leam a fhios agam!
anam nó dhó i n-éinphearsain,
is corp oile gan anam.
Gibé atá ar tí m'anma-sa,
deacraide dhó a bhuain asam, — 
annamh fear mo mharbhtha-sa,
i gcorp oile atá m'anam.
Truagh nách fuil a hanam-sa
mar tá an t-anam-sa agam;
gidh é a hanam m'anam-sa,
ní hé m'anam-sa a hanam.
Truagh nách fuil an croidhe-se
mar tá ar gcroidhe-ne dhise;
gidh é a croidhe ar gcroidhe-ne,
ní hé mo chroidhe a cridhe.
Truagh nách fuil an corpán-sa
uirthi tar mhnáibh na Banbha, — 
an stuaigh ríoghdha rosgmhálla,
ós í atá ag iomchar m'anma.